Source: http://docplayer.fi/70643671-Sisailma-ja-kosteustekninen-tutkimus.html
Timestamp: 2018-12-12 19:14:56+00:00
Document Index: 8088266

Matched Legal Cases: ['kko ', 'kko ', 'kko ', 'kko ', 'kko ', 'kko ']

1 SISÄILMA- JA KOSTEUSTEKNINEN TUTKIMUS Hangon kaupunki - Halmstadintalo - keittiön ja päiväkotitilojen mikrobinäytteenotot / 11
2 Sisällysluettelo Yleistiedot... 3 Kohde... 3 Tilaaja... 3 Tutkimuksen syy ja rajaukset... 3 Käytetyt menetelmät ja laitteet... 3 Analyysitulokset... 3 Materiaalinäytteet rakenteista... 5 Johtopäätökset ja toimenpidesuositukset Raportin laatija / 11
3 Yleistiedot Kohde Tutkittava kohde Raportin tunnus Tutkimuksessa läsnä Tilaaja Nimi Halmstadin talon päiväkoti Halmstadinkatu Hanko Puhelinnumero Sähköposti Tutkimuksen syy ja rajaukset Tatu Keinänen ja Carita Larjovuori / Sisäilmari Oy Bengt Lindholm Sisäisten palvelujen päällikkö Hangon kaupunki Toimeksiantona oli selvittää kellaritilojen, 1. kerroksen keittiötilojen ja 2. kerroksen Vuoronalletpäiväkotiryhmän tilojen rakenteiden kuntoa rakenneavauksin ja materiaalinäytteenottojen avulla. Päiväkotiryhmän tilat ovat tyhjillään ja ryhmä on siirtynyt väistötiloihin koettujen oireiden vuoksi. Tiloista otettiin yhteensä 10 materiaalinäytettä mikrobimääritysten suorittamiseksi. Tässä raportissa on esitetty tehdyt tutkimukset sekä analyysitulokset. Tulokset pätevät vain otettuihin näytteisiin ja tutkittujen rakenteiden alueisiin. Rakenteissa saattaa olla piileviä vaurioita, joita tämän tutkimuksen avulla ei ole saatu selville. Mahdollisessa korjaussuunnittelussa sekä korjausurakkaan liittyvissä asiakirjoissa tulee varautua vaurioasteen sekä laajuuden poikkeamiin. Tämä raportti on pätevä vain kokonaisuudessaan (liitteineen) esitettynä. Käytetyt menetelmät ja laitteet Materiaalinäytteiden mikrobianalyysit: Työterveyslaitos Näytteenotto on tehty asumisterveysasetuksen ja/tai laboratorion ohjeistuksen mukaisesti Analyysitulokset Näytteet otettiin alla olevan pohjakuvan osoittamista paikoista. 3 / 11
4 Näytteenottokartta, 2.krs Näytteenottokartan mukaisten näytteiden lisäksi yksi näyte otettiin 1. kerroksen keittiön toimistohuoneen välipohjasta. 4 / 11
5 Materiaalinäytteet rakenteista Rakenneavaus 1, tila 240, parvekkeen viereinen huone. Rakenneavaus 1, tila 240, välipohja. Näyte 1, mineraalivilla. Näytteessä ei todettu viitteitä vauriosta. Rakenne ylhäältä alaspäin: linoleumlattialastulevy-kovalevy-ponttilauta-mineraalivilla 5 / 11
6 Rakenneavaus 2, tila 238, keittiö-oleskeluhuone Rakenneavaus 2, tila 238. Kovalevyssä kosteusjälkiä reunoilla, todennäköisesti lattiaa on pesty runsaalla vedellä, jolloin pesuvesi on päässyt lattialistan alta alempiin kerroksiin 6 / 11
7 Rakenneavaus 2, tila 238, välipohja. Näyte 2, kutterinpuru. Näytteessä todettiin heikko viite vauriosta. Rakenne ylhäältä alaspäin: linoleumlattialastulevy-kovalevy-ponttilauta-kutterinpurubetoni Rakenneavaus 2, tila 238. Seinäpintaa vasten oleva puru tummempaa kuin muualla avauksessa. Näyte 3, ulkoseinää vasten oleva kutterinpuru. Näytteessä todettiin vahva viite vauriosta. Näyte 5, muottilauta (ulkoseinää vasten). Näytteessä todettiin heikko viite vauriosta. 7 / 11
8 Rakenneavaus 3, tila 241, välipohja. Rakenne vastaava, kuin rakenneavaus 2. Näyte 4, kutterinpurueriste. Näytteessä ei todettu viitteitä vauriosta. Rakenneavaus 4, tila 239, välipohja. Näyte 6, mineraalivilla. Näytteessä ei todettu viitteitä vauriosta. Rakenne todennäköisesti vastaava, kuin rakenneavaus 1. 8 / 11
9 Rakenneavaus 5, tila 239, ikkunan tilkemateriaali. Rakenneavaus 5, tila 239. Näyte 7, ikkunan tilkemateriaali. Näytteessä todettiin heikko viite vauriosta. Rakenneavaus 6 ja 7, tila 240, ikkunan tilkemateriaali. Ulkoa katsottuna ikkunan smyygissä yläpuolella kosteusjälkiä. Tila / 11
10 Rakenneavaus 6, tila 240, karmin yläosa. Näyte 8, ikkunan pellavatilke. Näytteessä ei havaittu viitteitä vauriosta. Rakenneavaus 7, tila 240. Näyte 9, Ikkunan pellavatilke, karmin alaosa. Näytteessä havaittiin heikko viite vauriosta. Johtopäätökset ja toimenpidesuositukset Rakenneavausten perusteella havaittiin, että 1. ja 2. kerroksen välipohja on osin mineraalivillaeristeinen ja osin purueristeinen. Tilan 238:n rakenneavaus 2:n perusteella havaittiin, että purueriste on tiiviisti betonirakenteista seinää vasten ja niiltä osin selvästi tummunutta. Todennäköisesti kosteus tiivistyy välipohjien kohdilta betonin sisäpintaan ja lisää siten kosteusrasitusta eristeisiin. Mikrobimäärityksen perusteella ulkoseinää vasten olevassa purueristeessä on vahva viite vauriosta, mikä ylittää Asumisterveysasetuksen mukaisen toimenpiderajan. Samasta avauksesta ylempää purueristeestä sekä muottilaudasta otetuissa näytteissä havaittiin heikko viite vauriosta. Mikrobimäärityksen perusteella näytteissä esiintyi useita eri kosteusvaurioindikaattoreita sekä muottilaudassa myös yksittäisiä pesäkkeitä aktinomykeettejä (sädesieniä). Todennäköistä on, että välipohjien ulkoseinälinjoilla on vastaava tilanne myös muualla rakennuksessa. Tämä olisi hyvä varmistaa joko lisänäytteenotoin tai korjaamalla kyseiset kohdat kosteusteknisesti toimiviksi. Välipohjan keskiosilta otetuissa näytteissä ei havaittu viitteitä vaurioista. Ikkunatilkkeenä on käytetty vaihtelevasti pellavarivettä ja kangas-/lankatilkettä. Heikko viite vauriosta todettiin tilojen 239 ja 240 ikkunatilkkeissä, jotka ovat otettu karmin alareunoista. Mikrobimäärityksen perusteella näytteissä esiintyi yksittäisiä pesäkkeitä useita eri kosteusvaurioindikaattoreita. Tilkkeet ovat kostuessaan herkästi vaurioituvia ja vastaava tilanne on todennäköisesti myös muualla rakennuksessa. Kellarin ja 1. kerroksen välipohjassa, keittiön kohdalla, todettiin olevan herkästi mikrobivaurioituva Tojaeriste kahden betonilaatan välissä. Kellarikerroksessa, keittiön alapuolella, on havaittavissa kosteusjälkiä erityisesti läpivientien kohdalla. On todennäköistä, että Toja-eriste, eli kuitusementtilevy, on vaurioitunut. Keittiön toimiston ja kuivakomeron kohdalla lattiassa on eristeenä puru betonilaatan päällä. Läheltä ulkoseinää, purusta otetussa näytteessä ei havaittu viitteitä vauriosta, mutta on mahdollista, että keittiön kynnyksen kohdalla purueriste on päässyt kastumaan ja vaurioitunut. 10 / 11
11 Suositellaan keittiön lattian uusimista sekä Toja-eristeen että purueristeen osalta. Kellaritiloissa sijaitsee kylmiökäytöstä poistettuja komeroita, joissa on voimakas ummehtunut haju. Kellaritilojen seinä- ja lattiapinnoissa havaittiin kohonneita kosteuspitoisuuksia. Seinäeristeenä on Siporex eli kevytbetoni. Suositellaan ensisijaisesti poistamaan kellaritilojen lattiapinnoilta muovimatot ja keittiön lattian uusimisen yhteydessä purkamaan vanhat kylmiökomerot. Vaurioituneista rakenteista on ilmayhteys sisäilmaan. Todetut vauriot heikentävät sisäilman laatua. Korjaukset tulee suorittaa erillisen korjaussuunnitelman mukaisesti. Liite 1 Työterveyslaitos, analyysivastaus MB Raportin laatija Sisäilmari Oy Tatu Keinänen Rakennusterveysasiantuntija (VTT-C ) Tämä raportti on pätevä vain kokonaisuudessaan esitettynä. 11 / 11